Carolina Rovira

María Carolina Rovira Flórez de Quiñones, nada en Cervera de Pisuerga (Palencia) en 1942 e finada en Santiago de Compostela en 2012Blog da Biblioteca Concepción Arenal da USC, foi unha xurista e profesora da Facultade de Dereito da USC, especializada na área de Filosofía do Dereito.

 Traxectoria 
Licenciada en Dereito na Universidade de Granada en 1966, a súa vinculación coa Universidade de Santiago de Compostela comenza coa preparación da súa tese doutoral.

Baixo a dirección de Francisco Puy Muñoz realizou a súa tese de doutoramento, La filosofía jurídica de Felipe Clemente de Diego y Gutiérrez (1866-1945), defendéndoa en 1968. A tese trata do substrato ideolóxico da obra de Felipe Clemente de Diego Gutiérrez, civilista e profesor de Dereito na USC. Obtivo a cualificación de Sobresaliente cum laude o ano seguinte, sendo publicada en 1970 pola editorial Porto y CíaIberLibro.com.

Comezou o seu labor docente como Profesora Axudante de Clases Prácticas do Departamento de Filosofía do Dereito dende o curso 1966-67. En 1973 acadou o rango de titular, posto que ocuparía ata a súa xubilación en 2007.

Ocupou a secretaría da facultade entre o 1978 e 1994, foi a primeira presidenta da Comisión da Biblioteca Concepción Arenal, e colaborou nas revistas Anales de la Cátedra Francisco Suárez, de Granada, e Verbo, de Madrid.

 Notas 

Categoría:Personalidades da filosofía do dereito
Categoría:Profesores da Universidade de Santiago de Compostela
Categoría:Nados na provincia de Palencia
Categoría:Nados en 1942
Categoría:Finados en 2012
Categoría:Alumnos da Universidade de Granada